10/07/2020 | Administración LocalMunicipal
Teo
Anuncio de delegación de competencias na Xunta de Goberno Local

ANUNCIO Anuncio de delegación Xunta de Goberno Local De acordo co disposto no artigo 44 do Real Decreto 2568/1986, de 28 de novembro, polo que aproba o Regulamento de organización, funcionamento e réxime xurídico das Entidades Locais (ROF), e demais normativa aplicable, publícase a Resolución da Alcaldía, de 3 de xullo de 2020, relativa á delegación de atribucións na Xunta de Goberno Local. Teo, 6 de xullo de 2020. O alcalde Rafael C. Sisto Edreira “RESOLUCIÓN DA ALCALDÍA ASUNTO: DELEGACION COMPETENCIAS XGL EXPEDIENTE: 2020/G003/000636 Considerando que, ante a situación de crise sanitaria motivada polo COVID-19 e a declaración do estado de alarma polo Real Decreto 463/2020, do 14 de marzo, mediante Decreto da Alcaldía do 16 de marzo de 2020 (n.º 265/2020), resolveuse suspender a convocatoria e sesións de todos os órganos colexiados do Concello de Teo, entre eles a Xunta de Goberno Local. Considerando que, co fin de non provocar a paralización da actividade administrativa que, de acordo coa disposición adicional terceira do RD 463/2020, se puidera seguir realizando, mediante Decreto da Alcaldía do 28 de abril de 2020 (res.370/2020), resolveuse avocar as competencias delegadas na XGL mediante Decreto da Alcaldía de 3 de xullo de 2019 (res.522/2019), corrixido mediante Decreto da Alcaldía da mesma data (res.526/19). Considerando que, nunha situación como a provocada polo COVID-19, co propósito de adoptar as medidas que garantiran a eficacia e eficiencia na realización de actuacións administrativas no departamento de urbanismo, mediante Decreto da Alcaldía de 4 de maio de 2020 (res.377/2020), resolveuse delegar en D.ª Uxía Lemus de la Iglesia, concelleira de urbanismo, seguridade cidadá, enerxía e sostibilidade, a atribución referida ao outorgamento de lizenzas urbanísticas, incluída a resolución dos recursos de reposición contra os actos ditados no exercicio das atribucións delegadas, durante a vixencia do estado de alarma. Considerando que o contexto actual e as circunstancias da denominada “nova normalidade” permiten, coa adopción de todas as medidas oportunas, a celebración das sesións dos órganos colexiados, entre eles as Xuntas de Goberno Local. Considerando que de conformidade co disposto nos artigos 5.3, 6, 7 e 10 do ROM, artigos 21.3 e 23.2. b) da LRBRL, artigos 43 e 44 do R. D 2568/1986, de 28 de novembro, polo que se aproba o Regulamento de organización, funcionamento e Réxime Xurídico das Entidades Locais, en concordancia coas previsións da lexislación autonómica de réxime local contidas na Lei 5/97, do 22 de xullo, de Administración Local de Galicia, o alcalde pode delegar o exercicio das súas atribucións coas limitacións establecidas nos artigos citados. En virtude do exposto e no uso das facultades que me confire a normativa citada, RESOLVO: Primeiro. –Delegar na Xunta de Goberno local as mesmas atribucións que foran obxecto de delegación mediante Decreto da Alcaldía de 3 de xullo de 2019 (res.522/2019), que se detallan a continuación: 1.–Os contratos de obras, de subministro, de servizos, os contratos de concesión de obras, os contratos de concesión de servizos e os contratos administrativos especiais cando o seu valor estimado non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada, reservándose o alcalde a facultade de contratar cando nas mesmas condicións o valor estimado non supere os 200.000 euros.2.–Os contratos privados e a adxudicación de concesións sobre os bens da Entidade local cando o orzamento base de licitación non supere o 10 por cento dos recursos ordinarios do orzamento nin o importe de tres millóns de euros, reservándose o alcalde a facultade para adxudicar cando nas mesmas condicións o citado orzamento non supere os 200.000 euros.3.–A aprobación dos proxectos de obras e servizos cando sexa competente para a súa contratación e estean previstos nos orzamentos.4.–A concesión de licenzas, salvo que as leis sectoriais llas atribúan expresamente ao Pleno, reservándose o alcalde a competencia para o outorgamento das licenzas de utilización das vías públicas mediante a entrada de vehículos a través de beirarrúas e por reserva da vía pública para aparcadoiro exclusivo, carga e descarga de mercadorías de calquera clase.5.–A concesión de subvencións en réxime de concorrencia competitiva e distribución de cantidades con cargo ás partidas que figuren no orzamento. Segundo. –A Alcaldía, en calquera momento, poderá asumir as atribucións delegadas na presente Resolución sen prexuízo da súa avocación conforme á lexislación de procedemento administrativo común. Terceiro. –Notificar persoalmente aos membros da Xunta de Goberno Local, aos efectos do artigo 114 do ROF que esixe, para á eficacia da delegación, a súa aceptación por parte da delegada, entendéndose tácitamente aceptada se no termo de tres días hábiles non fai manifestación expresa ante o órgano delegante de que non acepta a delegación. Cuarto. –Dar traslado do presente aos departamentos municipais, para o seu coñecemento e efectos oportunos, e procédase á súa publicación no Boletín Oficial da Provincia, na web municipal, na sede electrónica, no portal de transparencia e no taboleiro de edictos do concello, sen prexuízo de que surta efectos dende o día da súa data. Quinto. –Dar conta ao Pleno na vindeira sesión ordinaria que se celebre. Teo, asinado, polas persoas que se detallan a continuación, na data da sinatura dixital que figura na marxe. O alcalde A secretaria xeral, que dou fe Rafael C. Sisto Edreira Virginia Fraga Díaz”